CELEX: 32010R0310
Language: hu
Date: 2010-04-09 00:00:00
Title: A Bizottság 310/2010/EU rendelete ( 2010. április 9. ) egyes áruk Kombinált Nómenklatúra szerinti besorolásáról

15.4.2010   
            
            
               HU
            
            
               Az Európai Unió Hivatalos Lapja
            
            
               L 94/27
            
         A BIZOTTSÁG 310/2010/EU RENDELETE
   (2010. április 9.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 9-én.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Készülék a repülőtéri ellenőrzési pontokon használt fémérzékelő kapuéhoz hasonló megjelenéssel (úgynevezett tömegspektrométer). Funkciója a tiltott anyagok, mint például robbanóanyagok és kábítószerek észlelése az ITMS-technológia (ionmozgáson alapuló ioncsapdás spektrometria) segítségével.
                  Az elemzést levegőmintákon végzik, amelyeket egy félig áteresztő membránon keresztül egy ionizációs kamrába vezetnek, ahol az ionizációs forrás béta-részecskéket bocsát ki, és a gázhalmazállapotú anyagban létrejön az ionizáció. Az ionizált anyagot ezt követően lüktető erőhatások révén egy elvezetőcsőbe vezetik, ahol az elektromos erőtér az ionokat a gyűjtő elektróda irányában gyorsítja. A minta értékelése annak alapján történik, hogy az ionok mennyi idő alatt érik el a gyűjtő elektródát. Következésképpen a készülék szétválasztja az ionizált gőzöket, és aztán leméri az ionok mozgékonyságát az elektromos erőtérben.
                  A készülék nem használ optikai sugárzást.
               
               
                  9027 80 17
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 9027, a 9027 80 és a 9027 80 17 KN-kód szövegezése határozza meg.
                  Mivel a termék csak az előkészítő szakaszban, a kiértékelést megelőzően a minta ionizálására alkalmaz sugárzást, a 9022 vtsz. alá, béta-sugárzással működő berendezésként nem sorolható be. A sugárzás csak a kezdeti szakasza a vegyi analízis folyamatának, amely spektrométeres technológián alapul.
                  A fizikai vagy vegyi analízisre szolgáló készülékeket (spektrométereket) a 9027 vtsz. kifejezetten megemlíti.
                  Mivel a készülék nem optikai sugárzással (ultraibolya, látható, infravörös) működik, a 9027 80 17 KN-kód alá, fizikai vagy vegyi analízisre szolgáló készülékként kell besorolni.